text: Hver uge: 10 børn får diabetes 1
  26 juni 2016 kl. 10.05
  Dramatisk stigning i antallet af børn med diabetes 1. Ingen ved hvorfor. Mindst 681 sidste år i Region Syddanmark. 
  6-årige Valdemar Bilager fra Esbjerg fik konstateret diabetes 1 sidste år.
  Diabetesforeningen oplyser, at i gennemsnit får 10 børn om ugen konstateret type 1-diabetes i Danmark, og af uforklarlige årsager rammes flere og flere børn af sygdommen.
  Siden 1997 er antallet af nye tilfælde af børn og unge med type 1-diabetes fordoblet.
  De sidste tal er fra 2012. Det år fik 518 børn og unge i alderen 0-19 år diagnosen.
  Fra 1996 til 2012 er det samlede antal børn og unge med diabetes vokset fra 1871 til 3789. Cirka 32.000 danskere lever med type 1-diabetes. Sygdommen er i vækst over hele verden. Internationale eksperter forventer, at antallet af børn i Europa under 15 år med type 1-diabetes vil stige med 70 pct. frem til 2020, mens stigningen blandt børn under fem år vil være hele 100 pct. Det er bl.a. forskere fra Syddansk Universitet i Danmark, som har beregnet tallene,.
  Der kan være ret store forskelle på antallet af diabetes 1-børn - altså i alderen 0-18 år - i Danmark. Sidste år fik 681 børn  i Region Syddanmark konstateret sygdommen, oplyser DanDiabKids.
  Men tallet kan sagtens være større.
  